《余床帐为过兵卷去答梅山弟用余韵见寄》
宋代·陈著

一床破帐护衰翁，席卷俄随掠骑东。
与妇同围肤炭火，呼儿排作肉屏风。
从来不起羊羔想，困倒何妨蝶梦通。
乱世流离多露宿，盖头有屋未为空。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。